रांची। झारखंड में पिछले 9 साल से कम बारिश हो रही है। 200 मिमी का रेन फॉल घट गया है। ऐसे में बारिश का पानी रोकना सबसे बड़ी चुनौती है। वर्ष 2016 में बारिश का पानी नदी या नाला से होकर नहीं बहे इसके लिए अभी से ही प्रयास करना जरुरी है। सभी बीडीओ अपने-अपने प्रखंडों में पूरी ताकत लगा दें, ताकि बारिश का पानी रोक कर उसका उपयोग सिंचाई कार्य में किया जा सके।
उक्त बातें ग्रामीण विकास विभाग के प्रधान सचिव एनएन सिन्हा ने बुधवार को योजना बनाओ अभियान पर आयोजित कार्यशाला में कही।
सर्ड परिसर में आयोजित कार्यशाला में दक्षिणी छोटानागपुर प्रमंडल के रांची, गुमला, सिमडेगा, लोहरदगा और खूंटी जिला के डीडीसी और बीडीओ शामिल हुए।
सचिव ने सभी पदाधिकारियों को योजना बनाओ अभियान के उद्देश्य की जानकारी देते हुए उसे लागू करने के तरीके बताए।
मौके पर रांची के डीडीसी बीरेंद्र सिंह, डीआरडीए निदेशक गिरिजा शंकर, सुमन पाठक सहित अन्य पदाधिकारी उपस्थित थे।
आगे की स्लाइड्स पर देखें संबंधित PHOTOS :
फोटो जर्नलिस्ट : संतोष चौधरी।
hin_Deva hin_Deva awa_Deva hin_Deva hin_Deva hin_Deva bho_Deva